Det var en mand, som udgav sig for at være den nye vicevært, der i en opgang i Samsøgade i Aalborg fik distraheret den 79 årige kvinde så meget, at han kunne stikke af med en taske, der indeholdt et større antal kontanter. Manden beskrives som udlænding og 30-45 år, 162-179 centimeter høj og kraftig. Han var i ført mørk jakke, mørke bukser og en mørk kasket. Nordjyllands Politi modtog yderligere meldinger om to forsøg på trick-tyveri i samme tidsrum. - Noget kunne godt tyde på, at der er en sammenhæng, siger vagtchef ved Nordjyllands Politi til TV2/Nord. Torsdag morgen er der endnu intet nyt i sagen.

Referat:
En kvinde i Aalborg blev franarret et større beløb i sit hjem